Rasmus Merivoo
Rasmus Merivoo (sündinud 1. mail 1983 Venemaal) on eesti režissöör. Hariduselt režissöör, omades aastast 2006 Tallinna Ülikooli Filmi ja Video õppetooli bakalaureuse kraadi. Teinud telereklaame, muusikavideoid, filme. Olnud mitmete festivalide žüriis, viinud läbi filmikoolitusi ning teinud muusikat nii filmidele kui reklaamidele. Rasmus Merivoo on tuntust filmitegijana kogunud oma kultusväärse lühifilmiga “Tulnukas ehk Valdise pääsemine 11 osas”. Lisaks on Rasmus Merivoo lavastajatööks 2009. aastal esilinastunud mängufilm "Buratino", 2020. aastal esilinastunud koguperekomöödia "Kratt" ja 2024. aastal valminud komöödiafilm "Tulnukas 2 ehk Valdise tagasitulek 17 osas". Tema õde on Maarja Merivoo-Parro.